Den Vest-Sjællandske Avis, 1838-12-07
Udenlandske Efterretninger. Spanien. Den fra den ene Dag til den anden opsatte Opløsning af Ministeriet Frias er endeligt indtruffen den 19de Nov.; den nærmeste Foranledning dertil er at søge i det andet Corteskammers Debatter Det føleligste og sidste Stød blev givet det desuden allerede vaklende Cabinet ved et Forslag af GeneralScoane, hvorefter der skulde dannes en særegen Commission, for at erholde alle Documenter og Angivelser over forskjellige Gjenstande, navnligen 1) over ethvert Ministeriums finantsielle Stilling, 2) over Resultatet af den Commissions Arbeider, som var udnævnt for at foreslaae Midler til at bringe Jndtægterne paa lige Fod med Udgifterne, 3) over de 1836, 37 og 38 afsluttede Contracter og Fordrag, 1) over de indtil denne Tid gjorte Forskud og Udlaan, 5) over de med St. Ferdinandsbanken afsluttede Fordrag o. s. v. En Artikel, som indeholdes i dette Forslag, fordrer som nødvendig Følge, at hiin Commission beføies til at lade sig give de nødvendige Documenter fra alle Regjerings-Bureauerne. Den 18de besluttede Kammeret at tage denne mod Regjeringen saa fjendtlige Bestemmelse i Overveielse. Den 19de synes der intet Møde at have været formedelst Dronningens Fødselsdag. Samme Dags Aften forføiede alle Ministrene dem til Palaiet og overgav Dronning-Regentinden Ansøgninger om deres Afskeed, hvilke Dronningen modtog under høflige Udtryk af Beklagelse, med Undtagelse dog af Hertugen af Frias's, som hun erklærede at ville tage i nærmere Overveielse. Man troer altsaa, at det igjen vil blive loverdraget Hertugen af Frias at danne det nye Cabinet. - J Mødet den 20de afbrødes Debatterne lever Adressen, og Gen. Scoanes Forslag stilledes under Discussion. Jndenrigsministeren bad om at udsætte discussionen til næste Dag, for at Cabinettet kunde forberede sig paa Svarene; dette skeete, da Hr. Se ane var enig med ham heri. Man vendte nu tilbagetil Adressen. Ministeren erklærede at ville med Upartiskhed omtale forskjellige af Oppositionen i Anledning af Adressen berørte Punkter ikke saa meget for at forsvare sin Forvaltning, som for at efterlade nogle nyttige Lærdomme til de Mænd, som om faa Dage skulde efterfølge de nuværende Ministre. Det Grundede i Adresse-Udkastets Klage, at QvadrupelTractaten ikke ydede Spanien de forventede Resultater, kunde han ikke benegte. Paa den anden Side maatte man heller ikke oversee, at daglige Kjendsgierninger bevise, at Frankrig, til hvem Klagen især skal sigte, opfylder Tractaten; thi den det Franske Cabinet paalagte Forpligtelse at spærre den Spanske Grændse imod Carlistisk Tilførsel var indtil Dato opfyldt. Vistnok kunde indvendes, at Grændsebevogtningen var efterladen i Nøiagtighed, og at Smugleriet tog til, men fra det politiske Standpunkt havde man ikke dette Spørgsmaal at undersøge, men kun om Tractaten paa den Maade, den nu opfyldes, er nyttig eller skadelig. Som Kronens ansvarlige Raadgiver, som Deputeret, som loyal Spanier maatte han oprigtigt og samvittighedsfuldt erklære, at Tractaten, ogsaa saaledes som den fuldbyrdes, er nyttig og paa ingen Maade bringer Skade; ligesom og at det er i det Franske Cabinets Jnteresse at see Freden i Spanien gjenoprettet, Handelen blomstrende og det constitutionelle Princip befæstet. Med Hensyn til den indre Politik søgte Taleren at tilbagevise en Mængde Bebreidelser, men tilstod dog, at Ministeriet ei har været i Stand til at stille sig over Partierne og tæmme dem; men intet Ministerium vil heller være i Stand dertil, naar det ikke har kraftig Bistand af Cortes. - Den 20de om Aftenen havde Hertugen, af Frias, beskjeftiget med foreløbige Arbeider til at danne det nye Cabinet, sammenkaldt alle de Stats mend, som siden 1831 havde været Præsidenter for Ministeriet. Forsamlingen bestod af de Hrr. Martine; de la Rosa, Mendizabal, Jsturitz, Calatrava, Bardaji, Ofalia og Frias. Paa det første Sporgsmaal: "Skal det nuværende Cabinet forandres, svaredes med eenstemmigt Ja. Paa det Andet: Skal Forandringen være fuldstændig, eller skal Præsidenten blive kom ingen Beslutning i Stand. Da Frias ikke kunde svare paa, om han var i Stand til at danne et nyt Cabinet, opsattes Forsamlingen til den 21de. – J Alicante er den 15de Novbr. paa Befaling fra Repressalie-Juntaen i Valencia igjen 19 Carlistiske Fanger skudte.